SAVinci - Čo ani počítače budúcnosti nedokážu?
2019-01-30 17:30 - 18:30 (Europe/Bratislava) | Westend Gate, Dúbravská cesta 14, Bratislava, 841 04, Slovenská republika
Slovenská akadémia vied po vlaňajšej prestávke obnovuje v Bratislave cyklus stretnutí vedcov s verejnosťou formou vedeckých kaviarní. Už v stredu 30. januára 2019 ponúka besedu s Mgr. Danielom Nagajom, PhD. z Fyzikálneho ústavu SAV na tému – Čo ani počítače budúcnosti nedokážu?
Talentovaný kvantový fyzik aktuálne pôsobi v Centre pre výskum kvantovej informácie na Fyzikálnom ústave SAV. Doktorát získal na MIT (Massachusetts Institute of Technology) a pracoval na univerzitách vo Viedni a v Berkeley. Venuje sa najmä zaujímavým fyzikálnym problémom, ktoré by boli ťažké aj pre kvantové počítače.
SAVinci kaviareň – s podtitulom prednášky pre zVEDAvých – sa uskutoční 30. januára o 17.30 hod. v lobby Westend Gate na Dúbravskej ceste v Bratislave.

COST Infoday 2019
2019-02-07 08:30 - 12:00 | CVTI SR, Lamačská cesta 7315/8A, Bratislava, 811 04, Slovenská republika
Srdečne Vás pozývame na COST Infoday 2019 za účasti riaditeľa COST Association Dr Ronald de Bruina.
COST je najdlhšie trvajúci európsky program na podporu nadnárodnej spolupráce medzi výskumníkmi z celej Európy i mimo nej. Je jedinečným prostriedkom na to, aby vedci spoločne rozvíjali svoje vlastné nápady a nové iniciatívy vo všetkých oblastiach vedy a techniky vrátane spoločenských a humanitných vied prostredníctvom celoeurópskeho prepojenia národne financovaných výskumných činností. Hrá významnú úlohu pri budovaní európskeho výskumného priestoru. Dopĺňa činnosti programu H2020 a tvorí dôležité prepojenie k vedeckým komunitám v nových cieľových krajinách, kde patrí aj Slovensko.
Informačný deň COST je organizovaný s cieľom zvýšiť možnosti a vedomosti vedeckej, výskumnej obce a príslušných zainteresovaných strán členskej krajiny COST a poskytnúť dostatok informácií o tom, ako funguje COST, ako sa pripojiť k akcii COST, ako pripraviť úspešný návrh, ako aj predviesť najlepšie príklady.

Are we seeing Hawking points in the cosmic microwave background?
2019-02-15 18:00 - 19:00 | Univerzita Komenského v Bratislave, Šafárikovo námestie 6, Bratislava, Slovensko, 814 99
V piatok 15. februára podvečer sa bude konať verejná prednáška Sira Rogera Penrosea, ktorý je známy nielen ako vynikajúci vedec, ale aj ako výborný popularizátor vedy. Je autorom množstva úspešných kníh určených pre širokú verejnosť a za jeho prácu v tejto oblasti mu bola v roku 2011 udelená cena Fonseca Prize. V Bratislave bude rozprávať na tému Are we seeing Hawking points in the cosmic microwave background? (Vidíme Hawkingove body v žiarení kozmického pozadia?). Divákom priblíži nedávny objav podporujúci teóriu opakujúcej sa histórie vesmíru, na ktorej vývoji sa významnou mierou podieľa.

Podpora výskumu v rámci EÚ
2019-02-19 13:30 - 17:00 | Vedecký park UK v Bratislave, Ilkovičova 8, Bratislava, 841 04, Slovenská republika
Projekt ImageInLife schémy MSCA – ITN vás pozýva na konferenciu: Podpora výskumu v rámci EÚ, ktorá sa uskutoční dňa 19. februára 2019 od 13:30 hod. v Akademickom parku, Univerzity Komenského, Ilkovičova 8, Bratislava.
Konferencia sa bude zaoberať financovaním výskumu a mobility v rámci EÚ – príďte a získajte informácie o finančných prostriedkoch EÚ pre vašu výskumnú činnosť, o možnostiach doktorandského štúdia a mobility.
14 doktorandov a výskumných pracovníkov projektu MSCA ImageInLife bude hovoriť o svojej skúsenosti v rámci európskych školiacich sietí a odpovedať na konkrétne otázky! Programy EÚ pre výskum a inovácie, ako aj Akcie MSCA budú prezentované Národnými kontaktnými bodmi pre program Horizont 2020!

Science Slam SAV
2019-02-27 18:00 - 21:00 | Nová Cvernovka, Račianska 78, Bratislava, 831 02, Slovenská republika
Vedci budú konečne hovoriť k veci! Šiesti mladí vedci a vedkyne počas jedného večera vysvetlia svoj výskum jednoducho, pútavo a netradične. Príďte a dozviete sa odpovede (nie len) na tieto otázky:

Ako premeniť víziu na zločin? (Jakub Drabik, Historický ústav SAV)
Ako vie cukor zachrániť životy a odhaliť veľké ochorenia?
Na čo je najtenší materiál na svete?
Čo majú spoločné kvantové počítače a ľudské myslenie?
Ako môže niečo ničiť baktérie iba dotykom?
Kto riadi naše učenie? (Kamila Urban, Ústav výskumu sociálnej komunikácie SAV)

Moderuje: Monika Hucáková
VSTUP ZDARMA.

Vianočný večierok MVS :)
2024-12-10 08:00 - 17:00
